സാഗർഗഡ്

റായ്ഗഡ് ജില്ലയിലെ അലിബാഗ് താലൂക്കിൽ സ്ഥിതി ചെയ്യുന്ന ഒരു കോട്ടയാണ് സാഗർഗഡ്.
വിവരണം
കടൽത്തീരത്ത് നിന്നും അഞ്ചു മൈൽ ഉള്ളിലായാണ് ഈ കോട്ട നിലകൊള്ളുന്നത്.https://www.maharashtratourism.gov.in/-/sagargad?p_l_back_url=%2Fweb%2Fmh-tourism%2Fsearch-page%3Fq%3Dsagargad അലിബാഗ്-പെൻ റോഡിലെ ഖണ്ടാലെ ഗ്രാമത്തിൽ നിന്നാണ് കോട്ടയിലേക്കുള്ള പാത ആരംഭിക്കുന്നത്. ഈ ഗ്രാമത്തിൽ നിന്ന് 2 മണിക്കൂർ നടന്നാൽ കോട്ടയിലെത്താം. ധരം‌താർ നദി ഇതിനു സമീപത്തുകൂടി ഒഴുകുന്നു. https://www.livemint.com/brand-stories/5-best-trekking-places-in-maharashtra-11656683074530.html കോട്ടയിലേക്കുള്ള വഴിയിലായി മഹിഷാസുരമർദ്ദിനിയുടെ ഒരു ചെറിയ ക്ഷേത്രവും ഒരു ജലസംഭരണിയും ഉണ്ട്. പോകുന്ന വഴിയിലായി മഴക്കാലത്ത് "ദോധാനെ" വെള്ളച്ചാട്ടം കാണാം. മലമുകളിലെത്തും മുൻപ് സാഗർഗഡ് മാചി എന്നറിയപ്പെടുന്ന പരന്ന ഭൂമിയിൽ ഒരു സിദ്ധേശ്വർ ആശ്രമമുണ്ട്. സന്ദർശകർക്ക് ഈ ആശ്രമത്തിൽ രാത്രി തങ്ങാനുള്ള സൗകര്യമുണ്ട്.

ചരിത്രം
ഈ കോട്ടയെക്കുറിച്ച് വളരെക്കുറച്ച് മാത്രമേ രേഖപ്പെടുത്തപ്പെട്ടിട്ടുള്ളൂ. ശത്രുക്കളുടെ നീക്കങ്ങൾ നിരീക്ഷിക്കുന്നതിനുള്ള ഒരു നിരീക്ഷണകേന്ദ്രമായാണ് ഇത് ആദ്യം നിർമ്മിക്കപ്പെട്ടത്. 1660-ൽ ആദിൽ ഷായിൽ നിന്ന് ശിവാജി മഹാരാജ് ഈ കോട്ട പിടിച്ചെടുത്തു.   പുരന്ദർ ഉടമ്പടി പ്രകാരം മുഗളന്മാർക്ക് കൈമാറിയ 23 കോട്ടകളിൽ ഒന്നാണ് സാഗർഗഡ്.   1713-ൽ ബാലാജി വിശ്വനാഥ് പേഷ്വ കാനോജി ആംഗ്രെയ്ക്ക് നൽകിയ 16 കോട്ടകളിൽ ഒന്നായിരുന്നു ഇത്. വധശിക്ഷയ്ക്ക് വിധിക്കപ്പെട്ട കുറ്റവാളികളെ കോട്ടയുടെ വാനർ ടോക്ക് (മങ്കി പോയിന്റ്) എന്നറിയപ്പെടുന്ന ഭാഗത്ത് നിന്നും താഴേക്കെറിഞ്ഞു കൊലപ്പെടുത്തിയിരുന്നതായി പറയപ്പെടുന്നു.  

അവലംബം

ചിത്രശാല

വർഗ്ഗം:മഹാരാഷ്ട്രയിലെ കോട്ടകൾ